*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Απριλίου 1989

που εξουσιοδοτεί στο Ηνωμένο Βασίλειο να θεσπίσει ενοδοκοινοτική επιτήρηση όσον αφορά τις εισαγωγές ορισμένων υποδημάτων καταγωγής Λαϊκής Δημοκρατίας της Κίνας

(το κείμενο στην αγγλική γλώσσα είναι το μόνο αυθεντικό)

(89/283/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,

την απόφαση 87/433/ΕΟΚ της Επιτροπής της 22ας Ιουλίου 1987 για τα μέτρα επιτήρησης και προστασίας που τα κράτη μέλη δύνανται να εξουσιοδοτούν να λάβουν κατ' εφαρμογή του άρθρου 115 της συνθήκης ΕΟΚ (1), και ιδίως τα άρθρα 1 και 2,

Εκτιμώντας:

ότι, δυνάμει της αποφάσεως 87/433/ΕΟΚ, τα κράτη μέλη δύνανται να προβούν σε ενδοκοινοτική επιτήρηση των εισαγωγών που αναφέρονται σ' αυτήν, μόνον κατόπιν χορηγήσεως αδείας εκ μέρους της Επιτροπής·

ότι, στις 30 Μαρτίου 1989, η κυβέρνηση του Ηνωμένου Βασιλείου, υπέβαλε αίτηση με βάση το άρθρο 2 της απόφασης 87/433/ΕΟΚ στην Επιτροπή Ευρωπαϊκών Κοινοτήτων για να εξουσιοδοτηθεί να θεσπίσει ενδοκοινοτική επιτήρηση των εισαγωγών ορισμένων υποδημάτων των κωδικών ΣΟ 6401, 6402, 6403 και 6404, καταγωγής Λαϊκής Δημοκρατίας της Κίνας, και που βρίσκονται σε ελεύθερη κυκλοφορία στη Κοινότητα·

ότι, σύμφωνα με το άρθρο 1 τον κανονισμό (ΕΟΚ) αριθ. 3420/83 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 2273/87 (3), το Ηνωμένο Βασίλειο εφαρμόζει ένα σύστημα ποσοτικών περιορισμών κατά την εισαγωγή των εν λόγω προϊόντων καταγωγής Λαϊκής Δημοκρατίας της Κίνας·

ότι η Επιτροπή εξέτασε επισταμένως τα στοιχεία που παρασχέθηκαν από τις αρχές του Ηνωμένου Βασιλείου προς υποστήριξη της αιτήσεως αυτής, βάσει των κριτηρίων που αναφέρονται στην απόφαση 87/433/ΕΟΚ·

ότι η Επιτροπή εξέτασε ιδίως, εάν κατά τη διάρκεια της περιόδου αναφοράς που προβλέπεται στην απόφαση 87/433/ΕΟΚ πραγματοποιήθηκαν σημαντικές εισαγωγές από άλλλα κράτη μέλη·

ότι από την εξέταση αυτή προέκυψε όσον αφορά τα εν λόγω προϊόντα, πληρούνται οι όροι για τη θέσπιση μέτρων επιτήρησης·

ότι πρέπει συνεπώς να χορηγηθεί άδεια στο Ηνωμένο Βασίλειο να υποβάλει έως τις 31 Δεκεμβρίου 1989 τις εν λόγω εισαγωγές σε πρότερη ενδοκοινοτική επιτήρηση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στο Ηνωμένο Βασίλειο να προβεί έως στις 31 Δεκεμβρίου 1989 σε ενδοκοινοτική επιτήρηση, σύμφωνα με την απόφαση 87/433/ΕΟΚ, των εισαγωγών των προαναφερθέντων προϊόντων, καταγωγής Λαϊκής Δημοκρατίας της Κίνας:

1.2 // // // Κωδικός ΣΟ // Περιγραφή εμπορευμάτων

// // // 6401 // Υποδήματα αδιάβροχα που έχουν τα εξωτερικά πέλματα και το πάνω μέρος από καουτσούκ ή από πλαστική ύλη, στα οποία το πάνω μέρος δεν είναι ούτε ενωμένο με το εξωτερικό πέλμα με ραφή ή με καρφιά, βίδες, θηλυκωτήρια ή παρόμοιες διατάξεις, ούτε φτιαγμένο από διάφορα μέρη που έχουν συναρμολογηθεί με τις ίδιες αυτές μεθόδους // 6402 // Άλλα υποδήματα που έχουν τα εξωτερικά πέλματα και το πάνω μέρος από καουτσούκ ή από πλαστική ύλη // 6403 // Υποδήματα που έχουν τα εξωτερικά πέλματα από καουτσούκ, πλαστική ύλη, δέρμα φυσικό ή ανασχηματισμένο και το πάνω μέρος από δέρμα φυσικό // 6404 // Υποδήματα που έχουν τα εξωτερικά πέλματα από καουτσούκ, πλαστική ύλη, δέρμα φυσικό ή ανασχηματισμένο και το πάνω μέρος από υφαντικές ύλες // //

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 13 Απριλίου 1989.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 238 της 21. 8. 1987, σ. 26.

(2) ΕΕ αριθ. L 346 της 8. 12. 1983, σ. 6.

(3) ΕΕ αριθ. L 217 της 6. 8. 1987, σ. 1.